gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7817, del 29-06-2016 (2016/4393)

Adjudicació i formalització del contracte número MY16/VCI/O/4. Reforma i condicionament de la Nau Pesada, edifici 4F de l'ETSICCP.
----------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/4393


Data del document
:   31-05-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Adjudicació i formalització del contracte número MY16/VCI/O/4. Reforma i condicionament de la Nau Pesada, edifici 4F de l'ETSICCP. [2016/4393]  
En compliment del disposat en l'article 154 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, es fa pública la següent adjudicació:  
  
1) Entitat adjudicadora  
a) Organisme: Universitat Politècnica de València.  
b) Dependència: Servei de Contractació.  
c) Número d'expedient: MY16/VCI/O/4.  
  
2) Objecte del contracte  
a) Tipus de contracte: obres.  
b) Descripció de l'objecte: reforma i condicionament de la Nau Pesada, edifici 4F de la ETSICCP.  
c) Reforma i condicionament de la Nau Pesada, edifici 4F de la ETSICCP.  
d) CPV (referència de nomenclatura): 45 2 1 4 372-4.  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 17 de febrer de 2016.  
  
  
3) Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4) Pressupost base de licitació  
398.158,92 euros (IVA exclòs).  
  
5) Valor estimat del contracte  
398.158,92 euros (IVA exclòs).  
  
6) Adjudicació i formalització del contracte  
a) Data d'adjudicació: 23 de maig de 2016.  
b) Data de formalització del contracte: 31 de maig de 2016.  
c) Contractista: Edificaciones Castelló, SA.  
d) Nacionalitat: Espanya.  
e) Import o cànon d'adjudicació: 394.177,33 euros (IVA exclòs).  
  
València, 31 de maig de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7774, del 04-05-2016 (2016/2995)

Convocatòria de Junta General ordinària.
----------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2995


Organisme emissor
:   Comunitat de Regants de Calles

Tipus de document
:   Convocatòria

Convocatòria de Junta General ordinària. [2016/2995]  
La Junta de Govern d'aquesta comunitat de regants, en la sessió del dia 15 d'abril de 2016, va acordar celebrar la Junta General ordinària el dia 28 de maig de 2016, en la sala d'actes de la Casa de la Cultura, a les 20 hores en primera convocatòria i a les 20.30 en segona, per a tractar el següent  
  
Ordre del dia  
1. Lectura i aprovació, si és procedent, de l'acta de la Junta celebrada el 15 d'abril de 2016.  
2. Lectura i aprovació, si és procedent, dels comptes de l'exercici 2015.  
3. Aprovació, si és procedent, dels repartiments per a l'any 2016.  
4. Renovació de part de la Junta.  
5. Precs i preguntes.  
  
Calles, 18 d'abril de 2016.- El president: Manuel García Martín.
Diari Oficial de la Generalitat Valenciana


Sumari del DOGV 7926, del 28-11-2016 (2016/8705)

Notificació de la sentència dictada en el judici verbal número 1419/2014.
-------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8705


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el judici verbal número 1419/2014. [2016/8705]  
Edurne Zubia Zubimendi, secretària judicial del Jutjat de Primera Instància número 18 de València, faig saber que en el judici verbal número 1419/2014, s'ha ordenat la publicació d'aquest acte de comunicació:  
«Procediment: judici verbal número 1419/2014.  
Demandant: Comunitat de Propietaris Músic Ginés, 1.  
Demandat: Enrique López Pradas.  
Acte processal que es publica: sentència de data 18.07.2016.  
Objecte: notificar sentència.  
Mode i termini d'impugnació: contra aquesta sentència no es pot interposar cap recurs en virtut del que disposa l'article 455.1 de la Llei d'enjudiciament civil.»  
El text íntegre de la resolució que es publica es podrà consultar i/o obtindre'n una copia a la secretaria d'aquest jutjat en hores d'audiència.  
  
  
València, 18 de juliol de 2016.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 7764, del 20-04-2016 (2016/2426)

Informació pública de la modificació de les normes urbanístiques del pla general d'ordenació urbana sobre aparcaments privats en el subsòl de terrenys de domini públic.
------------------------------------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2426


Data del document
:   08-04-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació de les normes urbanístiques del pla general d'ordenació urbana sobre aparcaments privats en el subsòl de terrenys de domini públic. [2016/2426]  
El Ple de l'Ajuntament, en sessió celebrada el 31 de març de 2016, va adoptar l'acord que en la part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades de la modificació estructural de les normes urbanístiques del pla general d'ordenació urbana, Aparcaments privats en el subsòl de terrenys de domini públic, i sotmetre-la a informació pública durant un termini de 45 dies, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta en la web municipal.  
  
Segon. Sol·licitar informe al Servei de Patrimoni.  
Tercer. Comunicar aquest acord als serveis municipals les competències dels quals puguen resultar afectes.  
Quart. Procedir a la inserció en la pàgina web municipal www.valencia.es de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.»  
  
I de conformitat amb el que estableix l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Comunitat Valenciana (DOCV).  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 8 d'abril de 2016.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7928, del 30-11-2016 (2016/8983)

Informació pública de la pèrdua de la carta de pagament número 032009M449.
--------------------------------------------------------------------------

### Dades del document

Número de DOGV
:   7928

Data del DOGV
:   30-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8983


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 032009M449. [2016/8983]  
A causa de la pèrdua de l'original de la carta de pagament de la fiança número 188585D290 per import de 6.724,14 euros, a nom de Johnson Health Technologies Ibérica, SL, amb NIF K98108497, a favor de la Universitat Miguel Hernández d'Elx.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels serveis territorials de la Conselleria d'Hisenda i Model Econòmic a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produïx cap reclamació.  
  
  
Alacant, 19 d'octubre de 2016.- El director territorial, p. d. (R 04.07.2016, del president de l'IVAT): Francisco Simoes Neto.
Diari Oficial de la Generalitat Valenciana


Sumari del DOGV 7711, del 03-02-2016 (2016/300)

Notificació de la sentència dictada en el procediment de divorci contenciós número 1061/2013.
---------------------------------------------------------------------------------------------

### Dades del document

Número de DOGV
:   7711

Data del DOGV
:   03-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/300


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1061/2013. [2016/300]  
En aquest procediment de divorci contenciós, seguit a instàncies de Larisa Matuseva contra Arturs Matusev, s'ha dictat la sentència que, literalment, diu el següent:  
«Sentència número 8/2016  
Orihuela, 15 de gener de 2016  
Francisca Isabel Fernández Zapata, magistrada del Jutjat de Primera Instància número 4 d'aquesta ciutat i partit, he vist aquestes actuacions de divorci que, amb el número 1061/2013, s'han tramitat en aquest jutjat a instàncies de Larisa Matuseva, representada per la procuradora la senyora Ferrandis Montoliu i assistida per la lletrada la senyora Lacárcel López, contra Arturs Matusev, declarat en rebel·lia, amb intervenció del ministeri fiscal, basant-se en els següents:  
[...]  
Dispositiva  
Estime la demanda de divorci presentada per la representació processal de Larisa Matuseva contra Arturs Matusev, i declare dissolt el matrimoni celebrat entre ambdós cònjuges el dia 5 de març de 1996, per concórrer causa legal de divorci, amb l'adopció de les mesures següents:  
- S'atorga la guarda i custòdia de la filla menor a la mare, i la pàtria potestat compartida.  
- Es disposa d'un règim de visites per al progenitor no custodi de caps de setmana alterns sense pernocta (dissabtes i diumenges, de 12.00 hores a 20.00 hores). La xiqueta serà replegada i tornada al domicili matern.  
- Es fixa una pensió alimentària a càrrec del pare i a favor de les dos filles de 800 euros mensuals, actualitzable anualment d'acord amb l'índex de preus al consum, la qual s'ingressarà en el compte que designe la mare dins dels cinc primers dies de cada mes.  
- Les despeses extraordinàries se sufragaran a mitges.  
No es fa pronunciament exprés quant a les costes.  
Una vegada siga ferma la resolució, comuniqueu-la a l'encarregat del registre civil on conste inscrit el matrimoni.  
Notifiqueu aquesta sentència a les parts i feu-los saber que no és ferma i que s'hi pot interposar un recurs d'apel·lació dins del termini de 20 dies davant d'aquest jutjat, del qual, si és el cas, coneixerà l'Audiència Provincial d'Alacant.  
Aquesta és la meua sentència, que pronuncie, mane i firme.»  
I atés que el demandat, Arturs Matusev, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 18 de gener de 2016.- La magistrada: Francisca Isabel Fernández Zapata. El secretari judicial: Pedro Javier García Martínez.
Diari Oficial de la Generalitat Valenciana


Sumari del DOGV 7712, del 04-02-2016 (2016/235)

Notificació de la sentència dictada en el procediment de divorci contenciós número 1101/2015.
---------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/235


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1101/2015. [2016/235]  
Judici de divorci contenciós número 001101/2015  
Part demandant: Ana Isabel Fernández Ortega.  
Part demandada: Abdou Lahat Faue Faye.  
Sobre: divorcis no consensuats.  
  
«Dispositiva  
Estime la demanada interposada per Verónica Arjona Peral, que actua en nom i representació d'Ana Isabel Fernández Ortega, contra Abdou Lahat Faye, declarat en situació legal de rebel·lia processal, declare la dissolució per divorci del matrimoni format entre Abdou Lahat Faye i Ana Isabel Fernández Ortega, contret a Elx el dia 29 de novembre de 2013, amb tots els seus efectes legals inherents.  
No és procedent realitzar especial pronunciament quant a les costes causades en aquesta instància.  
Notifiqueu a les parts aquesta resolució i indiqueu-los que s'hi pot interposar un recurs d'apel·lació, que haurà de preparar-se per escrit presentat davant d'aquest jutjat en el termini dels 20 dies següents a la notificació, en què s'indicaran els pronunciaments d'aquesta resolució que s'impugnen. Tot això per a davant de l'Audiència Provincial d'Alacant (Secció Novena amb seu a Elx) amb el depòsit previ corresponent, sense aquest requisit no se li donarà curs.  
Quan siga ferma aquesta resolució, lliureu el corresponent exhort al Registre Civil d'Elx perquè l'anoten al marge en la inscripció de matrimoni al tom 218, pàgina 335, secció segona, i acompanyeu un testimoniatge d'aquesta sentència.  
Expediu i uniu un certificat d'aquesta resolució a les actuacions i incloeu-ne l'original en el llibre de sentències.  
Aquesta és la sentència que pronuncia, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada per la jutgessa que la subscriu, mentre celebrava audiència pública el dia d'avui. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.   
  
L'estenc jo, el secretari judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
  
Elx, 15 de gener de 2016.- El lletrat de l'Administració de Justícia: Francisco Javier García Navarro.
Diari Oficial de la Generalitat Valenciana


Sumari del DOGV 7810, del 21-06-2016 (2016/4081)

Resolució de l'adjudicació del programa per al desenvolupament d'actuacions integrades que afecta la unitat d'execució 1, 2, 3 i 4.
-----------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4081


Data del document
:   26-05-2016

Organisme emissor
:   Ajuntament de Toga

Tipus de document
:   Resolució

Descriptors 

:   * Toga
    * pla d'urbanisme
    * administració local

Resolució de l'adjudicació del programa per al desenvolupament d'actuacions integrades que afecta la unitat d'execució 1, 2, 3 i 4. [2016/4081]  
El Ple de l'Ajuntament de Toga, en sessió celebrada el 21 d'abril de 2016, va adoptar el següent acord:  
  
Primer. Estimar les al·legacions presentades en relació amb l'expedient de resolució de l'adjudicació del programa per al desenvolupament d'actuacions integrades, pels motius expressats en l'informe del tècnic municipal, en el sentit que no es manifesten en contra de l'expedient tramitat per l'ajuntament.  
   
Segon. Resoldre l'adjudicació del programa per al desenvolupament d'actuacions integrades que afecta la unitat d'execució 1, 2, 3 i 4 a favor de l'urbanitzador Esycon, SA, pels motius següents: article 163.2 o 163.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
  
Tercer. Confiscar les garanties que van ser constituïdes per un import total de 94.510,48 euros per l'urbanitzador Esycon, SA.  
   
Quart. Cancel·lar la programació de la unitat d'execució 1, 2, 3 i 4, quedant el dit àmbit subjecte al règim del sòl urbanitzable sense programació.  
   
Cinqué. Començar la tramitació dels procediments declaratius de l'incompliment de deures urbanístics que siguen pertinents, dirimint i declarant les responsabilitats i penalitzacions corresponents i acordant la confiscació de garanties i la imposició de sancions quan siga procedent.  
   
  
Sisé. Notificar aquest acord als interessats amb indicació dels recursos pertinents.  
  
Seté. Publicar l'acord de resolució del programa d'actuació integrada en el Diari Oficial de la Comunitat Valenciana, amb la comunicació prèvia al registre de programes d'actuació.  
  
Toga, 26 de maig de 2016.- L'alcalde: Elías Barberán Guillamón.
Diari Oficial de la Generalitat Valenciana


Sumari del DOGV 7934, del 12-12-2016 (2016/8955)

Notificació de la sentència dictada en el judici verbal número 373/2016.
------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8955


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el judici verbal número 373/2016. [2016/8955]  
En el judici verbal número 373/2016, s'ha dictat la resolució que té el text que, literalment, és com segueix:  
«Sentència número 252/2016  
Joaquín Femenía Torres, jutge del Jutjat de Primera Instància número 4 de Gandia, he vist aquestes actuacions de judici verbal número 373/2016, promogudes a instàncies del procurador Joaquín Muñoz Femenía en la representació de la mercantil Codere Alicante, SL, amb l'assistència lletrada de Mayte Castro Alonso, contra Diana Argentina David, declarada en rebel·lia.  
Vistos els preceptes legals esmentats i tots altres que hi són aplicables de manera general i pertinent.  
  
Dispositiva  
Estime la demanda interposada pel procurador Joaquín Muñoz Femenía, en la representació de la mercantil Codere Alicante, SL, contra Diana Argetina David, declarada en rebel·lia, i condemne aquesta a satisfer a l'actora la quantitat reclamada de 1.188,61 euros amb els interessos legals.  
Les costes processals s- imposen a la part demandada.  
Notifiqueu aquesta resolució a les parts i indiqueu-los que, en contra, no hi pertoca recurs d'apel·lació.  
Aquesta és la meua sentència, de la qual porteu un testimoniatge a les actuacions, que, definitivament jutjat en primera instància, pronuncie, mane i firme.»  
Atés que es desconeix el domicili o la residència actuals de la part demandada, mitjançant la resolució de hui, de conformitat amb el que disposen els articles 156.4 i 164 de la Llei d'enjudiciament civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
Gandia, 19 de juliol de 2016.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 7694, del 11-01-2016 (2016/50)

Informació pública de l'actualització de tarifes de subministrament d'aigua potable d'Algemesí.
-----------------------------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/50


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable d'Algemesí. [2016/50]  
S'informa per a general coneixement que, en relació amb la sol·licitud de modificació de tarifes de subministrament domiciliari a Algemesí i de conformitat amb el que establix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això,  
  
Tarifa aprovada:  
Tarifa compra aigua SAR: 0,298 euros/m³.  
  
Sobre aquestes tarifes s'aplicarà l'IVA d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 7 de gener de 2016.- El conseller delegat: Dionisio García Comín.